stanford-oval/wikipedia huggingface dataset:
รัฐสภาไทย
องค์ประกอบ > วุฒิสภา

ดูเพิ่ม: วุฒิสภาไทย
วุฒิสภาไทย หรือเดิมมีชื่อว่า "พฤฒสภา" เป็นสภาสูงของรัฐสภาไทยคู่กับสภาผู้แทนราษฎรไทยซึ่งเป็นสภาล่าง ตามรัฐธรรมนูญปี 2560 วุฒิสภาในวาระเริ่มแรกประกอบด้วยสมาชิกจำนวน 250 คน ซึ่งพระมหากษัตริย์ทรงแต่งตั้งตามที่ถวายคำแนะนำ วุฒิสภามีวาระคราวละ 5 ปี ใช้ห้องประชุมใหญ่พระจันทรา ณ สัปปายะสภาสถาน เป็นที่ประชุม
องค์ประกอบ > การเลือกตั้ง

ดูเพิ่ม: การเลือกตั้งในประเทศไทย
การเลือกตั้งของประเทศไทย เป็นกระบวนการตามรัฐธรรมนูญแห่งราชอาณาจักรไทย เพื่อให้ได้มาซึ่งบุคคลเข้าไปทำหน้าที่ในการปกครองประเทศไทย อาทิ สมาชิกสภาผู้แทนราษฎรไทย วุฒิสภาไทย ผู้ว่าราชการกรุงเทพมหานคร นายกเมืองพัทยา และผู้บริหารท้องถิ่นอื่น ๆ ด้วยการให้ประชาชนออกเสียงเลือกบุคคลที่เห็นสมควร
การเลือกตั้งในประเทศไทยจัดขึ้นภายใต้สิทธิออกเสียงเลือกตั้งทั่วไป (Universal suffrage) ตามความในรัฐธรรมนูญแห่งราชอาณาจักรไทย พุทธศักราช 2550 ผู้มีสิทธิ์เลือกตั้งต้องมีคุณสมบัติดังต่อไปนี้
มีสัญชาติไทยโดยกำเนิด หรือแปลงสัญชาติเป็นไทยมาแล้วไม่ต่ำกว่า 5 ปี
มีอายุไม่ต่ำกว่า 18 ปีบริบูรณ์
มีชื่ออยู่ในทะเบียนบ้านในเขตเลือกตั้งติดต่อกันไม่น้อยกว่า 90 วันนับถึงวันเลือกตั้ง
ผู้มีสิทธิเลือกตั้งต้องไม่มีลักษณะต้องห้าม คือ ต้องไม่เป็นพระสงฆ์ สามเณร นักพรตหรือนักบวช ต้องไม่อยู่ในระหว่างเพิกถอนสิทธิเลือกตั้ง ต้องไม่ถูกคุมขังด้วยหมายของศาลหรือคำสั่งที่ชอบด้วยกฎหมาย และต้องไม่เป็นคนสติฟั่นเฟือน
ประธานรัฐสภา

ประธานสภาผู้แทนราษฎรไทยถือเป็นประธานรัฐสภาไทยโดยตำแหน่ง เมื่อผู้ใดได้รับเลือกเป็นประธานสภาผู้แทนราษฎร ก็จะถือเป็นประธานรัฐสภาโดยอัตโนมัติ  ส่วนประธานวุฒิสภาไทยถือเป็นรองประธานรัฐสภาโดยตำแหน่ง ประธานสภาผู้แทนราษฎรและประธานรัฐสภาคนปัจจุบัน คือ วันมูหะมัดนอร์ มะทา จาก พรรคประชาชาติ ส่วนประธานวุฒิสภาและรองประธานรัฐสภา คือ มงคล สุระสัจจะ ที่ได้รับเลือกให้ดำรงตำแหน่งเมื่อวันที่ 23 กรกฎาคม พ.ศ.2567
ดูเพิ่ม

รายนามประธานรัฐสภาไทย
สถานีวิทยุโทรทัศน์รัฐสภา
รัฐพิธีเปิดประชุมรัฐสภาไทย
สำนักงานเลขาธิการสภาผู้แทนราษฎร
ตำรวจรัฐสภา
แหล่งข้อมูลอื่น

เว็บไซต์รัฐสภาไทย
เว็บไซต์สภาผู้แทนราษฎรไทย
เว็บไซต์วุฒิสภาไทย[ลิงก์เสีย]
| ด ค กสภานิติบัญญัติแห่งชาติระบบสองสภา |
| --- | --- |
สหพันธรัฐ:  แคนาดา  ซูดาน  เซาท์ซูดาน  โซมาเลีย  เนปาล  ไนจีเรีย  บราซิล  บอสเนียและเฮอร์เซโกวีนา  เบลเยียม  ปากีสถาน  มาเลเซีย  เม็กซิโก  เยอรมนี  รัสเซีย  สวิตเซอร์แลนด์  สหรัฐ  ออสเตรเลีย  ออสเตรีย  อาร์เจนตินา  อินเดีย  อียิปต์  เอธิโอเปีย 
รัฐเดี่ยว:  กัมพูชา  กาบอง  เกรนาดา  โกตดิวัวร์  คาซัคสถาน  เคนยา  แคเมอรูน  โคลอมเบีย  จอร์แดน  จาเมกา  ชิลี  เช็กเกีย  ซิมบับเว  เซนต์ลูเชีย  ญี่ปุ่น  ตรินิแดดและโตเบโก  เติร์กเมนิสถาน  ทาจิกิสถาน  ไทย  นามิเบีย  เนเธอร์แลนด์  บาร์เบโดส  บาห์เรน  บาฮามาส  บุรุนดี  เบลารุส  เบลีซ  โบลิเวีย  ปารากวัย  ปาเลา  โปแลนด์  ฝรั่งเศส  พม่า  ฟิลิปปินส์  ภูฏาน  มาดากัสการ์  โมร็อกโก  รวันดา  โรมาเนีย  เลโซโท  ไลบีเรีย  สเปน  สโลวีเนีย  สหราชอาณาจักร  สาธารณรัฐคองโก  สาธารณรัฐโดมินิกัน  สาธารณรัฐประชาธิปไตยคองโก  อัฟกานิสถาน  อิเควทอเรียลกินี  อิตาลี  อินโดนีเซีย  อุซเบกิสถาน  อุรุกวัย  เอสวาตีนี  แอนติกาและบาร์บูดา  แอฟริกาใต้  แอลจีเรีย  โอมาน  ไอร์แลนด์  เฮติ 
ดินแดนในภาวะพึ่งพิง:  เบอร์มิวดา  ปวยร์โตรีโก  หมู่เกาะนอร์เทิร์นมาเรียนา  อเมริกันซามัว  ไอล์ออฟแมน 
รัฐที่ไม่ได้รับการรับรองอย่างสมบูรณ์:  โซมาลีแลนด์ 
อดีต:  เชโกสโลวาเกีย (ค.ศ. 1920–1939) (ค.ศ. 1969–1992)  เซอร์เบีย (ค.ศ. 1901–1903)  เท็กซัส (ค.ศ. 1836–1845)  ยูโกสลาเวีย (ค.ศ. 1931–1939, ค.ศ. 1945–1963, ค.ศ. 1974–1992)  เวเนซุเอลา (ค.ศ. 1811–1999)  สมาพันธรัฐอเมริกา (ค.ศ. 1862–1865)  สหพันธ์สาธารณรัฐยูโกสลาเวีย (ค.ศ. 1992–2003)  สหภาพโซเวียต (ค.ศ. 1938–1991)  เอสโตเนีย (ค.ศ. 1938–1940) 
ดูเพิ่มเติม:  ระบบสภาเดียว  ระบบสามสภา  ระบบสี่สภา  สภานิติบัญญัติแบ่งตามประเทศ 
 สภานิติบัญญัติระบบสภาเดียว  สภาล่างแห่งชาติ  สภาสูงแห่งชาติ
ราชสกุลวงศ์ในราชวงศ์จักรี
ดูเพิ่ม

พระปฐมวงศ์ในพระบรมราชวงศ์จักรี
ไวเอต

| --- | --- |

ประเภท: มหาชน ( NYSE: AHP (ถึง 2002) NYSE: WYE (2002–2009))
ISIN: US9830241009 
อุตสาหกรรม: เภสัชภัณฑ์
ก่อตั้ง: ค.ศ. 1860 (ฟิลาเดลเฟีย สหรัฐอเมริกา)
ผู้ก่อตั้ง: จอห์น ไวเอต
เลิกกิจการ: ค.ศ. 2009 (รวมกิจการกับไฟเซอร์) ค.ศ. 2012 (รวมกิจการกับเนสท์เล่)
สาเหตุ: ถูกควบกิจการกับไฟเซอร์ กิจการโภชนาการเด็กถูกควบรวมโดยเนสท์เล่
สำนักงานใหญ่: คอลเลจวิลล์ รัฐเพนซิลเวเนีย เมดิสัน รัฐนิวเจอร์ซีย์
บุคลากรหลัก: เบอร์นาร์ด เจ. พุสซอต (CEO, ประธานบริหารและรองประธานบริษัท) รอเบิร์ต เอสเนอร์ (ประธานบริษัท)
รายได้:  22.4 พันล้านดอลลาร์สหรัฐ (2008)
พนักงาน: 49,732 คน (2005)
บริษัทแม่: ไฟเซอร์
ไวเอต (อังกฤษ: Wyeth) เดิมรู้จักกันในชื่อ อเมริกัน โฮมโปรดักต์ (American Home Products) เป็นหนึ่งในบริษัทยาที่ใหญ่ที่สุดในโลก  มีสำนักงานใหญ่ตั้งอยู่ในรัฐนิวเจอร์ซีย์ สหรัฐอเมริกา ผลิตภัณฑ์ที่มีชื่อเสียงได้แก่
โรบิทูสซิน (Robitussin) เป็นยาแก้ไอประเภท OTC
แอดวิล (Advil) เป็นยา บรรเทาปวด ตัวยาสำคัญคือ ไอบูโปรเฟน (ibuprofen)
ยาตามใบสั่งแพทย์ พรีมาริน (Premarin) และ  เอฟฟีเซอร์ (Effexor)
ประวัติ

ปี ค.ศ. 1860 เภสัชกร จอห์น และ แฟรงค์ ไวเอต (John and Frank Wyeth) เปิดร้านขายยาที่มีห้องทดลองขนาดเล็กอยู่ด้วย
ปี ค.ศ. 1862 เริ่มผลิตยาสามัญทั่วไปจำนวนมากตามคำแนะนำของแพทย์
ปี ค.ศ. 1872 เฮนรี่ โบเวอร์ (Henry Bower) พนักงานของ ไวเอต ผลิตเครื่องตอกยาเม็ดแบบหมุน (rotary compressed tablet machines) ได้สำเร็จเป็นคนแรก ซึ่งสามารถผลิตยาเม็ดคุณภาพสูงได้ในปริมาณที่มากและเร็ว
ปี ค.ศ. 1883 ไวเอต เปิดโรงงานแห่งแรกในต่างประเทศที่ มอนทรีออล แคนาดา
ปี ค.ศ. 1907 จอห์น  ไวเอต เสียชีวิต  และลูกชายคนเดียวของเขาชื่อ สจ๊วต ไวเอต ได้เป็นประธานบริษัทต่อจากเขา
ปี ค.ศ. 1926 วันที่ 4 กุมภาพันธ์ จัดตั้งบริษัทในเครือ (holding company) ชื่อ ไวเอต (Wyeth) มีสำนักงานใหญ่อยู่ใน อาคารไวท์ฮอลล์ ดาวน์ทาวน์  แมนฮัตตัน ยอดขายทั่วโลกดีมากจากการขายยาสีฟันยี่ห้อ โกลีนอส ของ ไวเอต
ปี ค.ศ. 1943 ไวเอต ควบรวมกิจการกับ อะเยอร์ต แมคเคนน่า และ ฮาร์ริสัน จำกัด ของ แคนาดา ในการควบรวมครั้งนี้ไวเอต ได้ยาพรีมาริน เป็นยาเม็ด เอสโตรเจน ซึ่งปัจจุบันถือว่าเป็นผลิตภัณฑ์เรือธงของบริษัททีเดียวปี ค.ศ. 1944 ไวเอต ผลิตยาเพนนิซิลิน เพื่อการทหารและหน่วยงานสาธารณะทั่วไป
ปี ค.ศ. 1945 ไวเอต ซื้อบริษัท ฟอร์ต ดอดจ์ ซีรัม เป็นบริษัทที่ผลิตสินค้าสุขภาพสัตว์
ปี ค.ศ. 1951 ไวเอต วางตลาดยาดังต่อไปนี้
Antabuse ยารักษาอาการติดเหล้า (alcoholism)
Phenergan  antihistamine
Ansolyen  high blood pressure
ปี ค.ศ. 1954 ไวเอต วางตลาดยาดังต่อไปนี้
Mysoline  anticonvulsant
Isordil vasodilator for treatment of angina
Dryvax, a freeze-dried smallpox vaccine
Ovral, an oral contraceptive
ปี ค.ศ. 1980 ไวเอต ซื้อธุรกิจผลิตภัณฑ์สุขภาพสัตว์ จาก บริสตอล-ไมเยอร์ และ ปาร์ค-เดวิส  (Bristol-Myers and Parke-Davis)
ปี ค.ศ. 1994 ไวเอต ซื้ออเมริกันไซยานามิด และ เลเดอร์เล่ แล็บฯ ทำให้ได้สิ ไดมีแท็ปร์เล่ ปราซิส วัคซีน (Lederle Praxis vaccines) และ เซนทรัม (Centrum) ผลิตภัณฑ์ ไวตามินรวม (multivitamin)
ปี ค.ศ. 2009 บริษัทไฟเซอร์เข้าซื้อกิจการไวเอตด้วยเงิน 68 พันล้านดอลลาร์สหรัฐและบรรลุข้อตกลงในเดือนตุลาคม ปีเดียวกัน
ปี ค.ศ. 2012 บริษัทเนสท์เล่ซื้อส่วนกิจการโภชนาการเด็กจากไฟเซอร์และเปลี่ยนชื่อเป็น ไวเอต นูทริชัน (Wyeth Nutrition) ส่วนเครื่องหมายการค้าไวเอตยังคงอยู่กับไฟเซอร์
เสถียร เสถียรธรรมะ

| เสถียร เสถียรธรรมะ |
| --- | --- |
เกิด: เสถียร เศรษฐสิทธิ์ 20 เมษายน พ.ศ. 2497 (70 ปี)
สัญชาติ: ไทย
อาชีพ: นักธุรกิจ
บุตร: วีรธรรม ร่มธรรม
เสถียร เสถียรธรรมะ หรือเดิมชื่อ เสถียร เศรษฐสิทธิ์ เกิดเมื่อวันที่ 20 เมษายน พ.ศ. 2497 เป็นผู้ก่อตั้งและเจ้าของ และอดีตประธานเจ้าหน้าที่บริหารคาราบาวกรุ๊ป ผู้ผลิตเครื่องดื่มชูกำลังคาราบาวแดง เปลี่ยนนามสกุลเพราะคาดว่านามสกุลใหม่นี้มาจากชื่อบริษัท เสถียรธรรมโฮลดิ้ง ซึ่งเป็นบริษัทของเสถียรและภรรยากับลูก
ประวัติ

เสถียรเกิดในครอบครัวชาวไทยเชื้อสายจีน พ่อแม่ขายก๋วยเตี๋ยวเรืออยู่ที่จังหวัดฉะเชิงเทรา เริ่มทำงานตั้งแต่อายุ 11 ปี โดยเริ่มจากการหัดทำฝังพลอยหัวแหวน และขายเสื้อผ้าที่ตลาดพาหุรัด จนสอบเทียบชั้น ม.ศ.5 และเข้าเรียนต่อระดับอุดมศึกษาที่คณะเศรษฐศาสตร์ มหาวิทยาลัยธรรมศาสตร์ ใน พ.ศ. 2518 ระหว่างศึกษาที่นี่เข้าร่วมขบวนการคนหนุ่มสาว กระทั่งเกิดเหตุการณ์ 6 ตุลา 2519 เขาตัดสินใจเข้าร่วมการต่อสู้ในเขตป่าเขา พร้อมเพื่อนนักศึกษารุ่นเดียวกัน ในช่วงระหว่าง พ.ศ. 2519-2524 เสถียรหรือชื่อจัดตั้งในป่า สหายคง ใช้ชีวิตอยู่ในเขตงาน 203 ของพรรคคอมมิวนิสต์แห่งประเทศไทย (พคท.) อีสานใต้ หลังจบหลักสูตรโรงเรียนการเมือง-การทหาร เสถียรทำหน้าที่เป็นหมอทหาร มิตรสหายจึงเรียกชื่อ หมอคง
เมื่อกลับเข้าเมืองได้ศึกษาต่อ และทำธุรกิจโรงงานทำตะปู ที่อำเภอบางพลี จังหวัดสมุทรปราการ จน พ.ศ. 2531  เสถียร ขยายกิจการสร้างโรงงานเพิ่ม ซื้อที่มา 1 ไร่ ถมดินเสร็จยังไม่ทันสร้างโรงงาน มีคนมาขอซื้อ ได้กำไรล้านกว่าบาท จึงเข้าสู่วงการอสังหาริมทรัพย์และหมู่บ้านจัดสรร
พ.ศ. 2542 เสถียร กับ สุพจน์ ธีระวัฒนชัย รวบรวมเงินกว่า 40 ล้านบาท เพื่อนำไปลงทุนในธุรกิจไมโครบริวเวอรี พร้อมสร้างโรงเบียร์ขนาดใหญ่ 1,000 ที่นั่ง ชื่อ โรงเบียร์เยอรมันตะวันแดง เปิดสาขาแรกที่ถนนพระราม 3 เขตยานนาวา ก่อนจะขยายไปยังสาขาเลียบทางด่วนรามอินทรา และสาขาแจ้งวัฒนะ
เสถียรก่อตั้งบริษัทคาราบาวกรุ๊ป ใน พ.ศ. 2545 ร่วมกับเพื่อนนักร้องเพื่อชีวิต แอ๊ด คาราบาว และนำบริษัทเข้าสู่มหาชนใน พ.ศ. 2557 เสถียรติดทำเนียบ 50 มหาเศรษฐีไทยเป็นครั้งแรกเมื่อ พ.ศ. 2563 และในปี 2565 เขาคือมหาเศรษฐีไทยในอันดับที่ 24 มูลค่าทรัพย์สิน 1.5 พันล้านเหรียญ หรือ 5.28 หมื่นล้านบาท
พ.ศ. 2564 เสถียรลาออกจากตำแหน่งประธานกรรมการบริษัท คาราบาวกรุ๊ป จำกัด (มหาชน) โดยมอบให้ณัฐชไม ถนอมบูรณ์เจริญ นั่งเก้าอี้ประธานกรรมการแทน
ชีวิตส่วนตัว

ลูกชายคนเล็กชื่อ ร่มธรรม เป็นกรรมการผู้จัดการของบริษัทคาราบาวที่จดทะเบียนในตลาดหลักทรัพย์ ส่วนลูกชายคนโต วีรธรรม เป็นซีอีโอของเครือร้านค้าปลีก ซีเจ เอ็กซ์เพรส
สถานีรถไฟชลบุรี

สถานีรถไฟชลบุรี เป็นสถานีรถไฟประจำอำเภอเมืองชลบุรี จังหวัดชลบุรี ตั้งอยู่หลักกิโลเมตรที่ 107.79 จากสถานีกรุงเทพ (หัวลำโพง) อยู่ใกล้กับพื้นที่การท่องเที่ยวและเศรษฐกิจที่สำคัญ ได้แก่ อ่างศิลา ชายหาดบางแสน
โดยสถานีนี้ เป็นหนึ่งในโครงการพัฒนาการขนส่งทางรางตามแนวเลียบชายฝั่งตะวันออกตามมติคณะรัฐมนตรี ปี พ.ศ. 2506 เพื่อพัฒนาการขนส่งสินค้าไปยังท่าเรือน้ำลึกแหลมฉบังและสัตหีบ
ปัจจุบัน มีรถไฟที่จอดสถานีนี้ 2 ขบวน คือ ขบวนรถธรรมดา 283/284: กรุงเทพ (หัวลำโพง) - จุกเสม็ด และขบวนรถเร็ว 997/998: กรุงเทพ (หัวลำโพง) - จุกเสม็ด (ให้บริการเฉพาะวันเสาร์ - อาทิตย์) ในส่วนขบวนรถสินค้า มีขบวนรถสินค้าที่วิ่งระหว่าง ICD ลาดกระบัง และท่าเรือแหลมฉบัง และขบวนรถสินค้ามุ่งหน้าไปภาคเหนือและภาคตะวันออกเฉียงเหนือโดยส่วนใหญ่
ประวัติ

สถานีชลบุรี เป็นหนึ่งในสถานีของโครงการก่อสร้างทางรถไฟสายตะวันออกช่วงฉะเชิงเทรา - สัตหีบ เกิดขึ้นตามมติคณะรัฐมนตรี เมื่อวันที่ 2 กรกฎาคม พ.ศ.2506 ที่ต้องการมีเส้นทางรถไฟแยกจากเส้นทางฉะเชิงเทรา - อรัญประเทศ โดยมีแนวเส้นทางเลียบชายฝั่งทะเลภาคตะวันออก ไปยังท่าเรือแหลมฉบัง และท่าเรือสัตหีบ มีจุดมุ่งหมายเพื่อสนับสนุนการใช้ท่าเรือน้ำลึกที่จะเกิดขึ้นในภาคตะวันออก และพัฒนาพื้นที่ในบริเวณชายฝั่งทะเลตะวันออก
รฟท. ได้เตรียมการและทำการสำรวจเบื้องต้น เพื่อพิจารณาความเหมาะสมของแนวทางเมื่อ พ.ศ. 2509 ต่อมาในปี พ.ศ. 2513 ได้รับงบประมาณเพื่อดำเนินการสำรวจแนวทาง โดยผ่านอำเภอเมืองชลบุรี
แต่โครงการต้องถูกระงับไประยะหนึ่ง เนื่องจากความไม่เหมาะสมทางเศรษฐกิจบางประการ ต่อมา รัฐบาลได้รื้อฟื้นโครงการขึ้นมาอีกครั้งในปลายปี พ.ศ. 2520 เพื่อพร้อมรับกับการก่อสร้างท่าเรือน้ำลึกที่แหลมฉบัง ท่าเรือสัตหีบ และโครงการนิคมอุตสาหกรรมในภูมิภาคตะวันออก การรถไฟฯ จึงทำการทบทวนแนวทาง เพื่อความเหมาะสม โดยว่าจ้างบริษัทวิศวกรที่ปรึกษา มาทำการศึกษาออกแบบรายละเอียดต่างๆ และจัดทำเอกสารประกวดราคาจ้างเหมาก่อสร้าง โดยงานก่อสร้างเริ่มตั้งแต่วันที่ 7 เมษายน พ.ศ. 2524 แล้วเสร็จเมื่อ 14 กรกฎาคม พ.ศ. 2532
ในปี พ.ศ. 2547 เพื่อเพิ่มประสิทธิภาพการขนส่งทางรถไฟในภาคตะวันออก รฟท. ได้เสนอขออนุมัติดำเนินโครงการก่อสร้างทางคู่ตอนฉะเชิงเทรา - ศรีราชา - แหลมฉบัง และได้รับความเห็นชอบจากคณะรัฐมนตรีเมื่อวันที่ 20 กรกฎาคม พ.ศ. 2547 ให้ดำเนินโครงการดังกล่าวได้  โดยโครงการได้เริ่มดำเนินการก่อสร้างตั้งแต่วันที่ 8 พฤษภาคม พ.ศ. 2551 แล้วเสร็จวันที่ 7 กันยายน พ.ศ. 2553 รวมระยะเวลาทั้งสิ้น 28 เดือน ซึ่งมีการปรับปรุงอาคารสถานีเดิมและก่อสร้างบ้านพักพนักงานขึ้นมาใหม่
การให้บริการ > เที่ยวขึ้น

| ขบวนรถ | ต้นทาง> ชื่อสถานี | ต้นทาง> เวลาออก | เวลาถึง-ออก สถานีชลบุรี> เวลาถึง | เวลาถึง-ออก สถานีชลบุรี> เวลาออก | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
| ร997 | กรุงเทพ (หัวลำโพง) | 06:45 | 08:36 | 08:37 | จุกเสม็ด | 10:10 | มีเดินรถเฉพาะ ส - อา |
| ธ283 | กรุงเทพ (หัวลำโพง) | 06:55 | 09:48 | 09:49 | จุกเสม็ด | 11:45 |  |
การให้บริการ > เที่ยวล่อง

| ขบวนรถ | ต้นทาง> ชื่อสถานี | ต้นทาง> เวลาออก | เวลาถึง-ออก สถานีชลบุรี> เวลาถึง | เวลาถึง-ออก สถานีชลบุรี> เวลาออก | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
| ธ284 | จุกเสม็ด | 13:05 | 15:20 | 15:21 | กรุงเทพ (หัวลำโพง) | 18:15 |  |
| ร998 | จุกเสม็ด | 15:30 | 17:02 | 17:03 | กรุงเทพ (หัวลำโพง) | 18:55 | มีเดินรถเฉพาะ ส - อา |
ยุคเฮเซ

ยุคเฮเซ (ญี่ปุ่น: 平成時代; โรมาจิ: Heisei jidai) เป็นชื่อยุคและชื่อรัชศกของประเทศญี่ปุ่นในรัชสมัยของสมเด็จพระจักรพรรดิอากิฮิโตะ ตั้งแต่วันที่ 8 มกราคม ค.ศ. 1989 ถึงวันที่ 30 เมษายน ค.ศ. 2019 ซึ่งเป็นวันที่สละราชสมบัติ รัชศกเฮเซเริ่มต้นเมื่อวันที่ 8 มกราคม ค.ศ. 1989 โดยเริ่มนับจากวันที่สมเด็จพระจักรพรรดิอากิฮิโตะขึ้นครองราชย์เป็นจักรพรรดิลำดับที่ 125 ในวันหลังวันสวรรคตของสมเด็จพระจักรพรรดิฮิโระฮิโตะ พระราชบิดา ตามธรรมเนียมของประเทศญี่ปุ่น สมเด็จพระจักรพรรดิฮิโรฮิโตะได้รับการขนานพระนามว่า "จักรพรรดิโชวะ" เมื่อวันที่ 31 มกราคม ค.ศ. 1989
ด้วยเหตุนี้ ปี ค.ศ. 1989 จึงนับเป็นศักราชโชวะปีที่ 64 จนถึงวันที่ 7 มกราคม ค.ศ. 1989 และเป็นศักราชเฮเซปีที่ 1 (ญี่ปุ่น: 平成元年; โรมาจิ: Heisei gannen; gannen มีความหมายว่า "ปีแรก") ตั้งแต่วันที่ 8 มกราคมเป็นต้นไป ยุคเฮเซสิ้นสุดเมื่อวันที่ 30 เมษายน ค.ศ. 2019 (ศักราชเฮเซปีที่ 31) ซึ่งเป็นวันที่มีพระราชพิธีสละราชบัลลังก์ดอกเบญจมาศของสมเด็จพระจักรพรรดิอากิฮิโตะ ยุคถัดจากยุคเฮเซคือยุคเรวะ เริ่มต้นในวันที่ 1 พฤษภาคม ค.ศ. 2019 ในเวลาเที่ยงคืนตามเวลาท้องถิ่นญี่ปุ่น ซึ่งเป็นวันที่สมเด็จพระจักรพรรดินารูฮิโตะขึ้นเถลิงถวัลยราชสมบัติ
ประวัติและความหมาย

เมื่อวันที่ 7 มกราคม ค.ศ. 1989 เวลา 7.55 น. ตามเวลามาตรฐานญี่ปุ่น โชอิจิ ฟูจิโมริ จางวางใหญ่แห่งสำนักพระราชวังญี่ปุ่นได้ประกาศว่าจักรพรรดิฮิโรฮิโตะเสด็จสวรรคตเมื่อเวลา 6.33 น. ตามเวลามาตรฐานญี่ปุ่นและได้เปิดเผยรายละเอียดเกี่ยวกับพระโรคมะเร็งของพระองค์เป็นครั้งแรก ไม่นานหลังจากการสวรรคตของจักรพรรดิ เคโซ โอบูจิ เลขาธิการใหญ่แห่งสำนักเลขาธิการคณะรัฐมนตรีญี่ปุ่นในขณะนั้น (ภายหลังเป็นนายกรัฐมนตรีญี่ปุ่น) ได้ประกาศการสิ้นสุดของรัชศกโชวะและประกาศชื่อ "เฮเซ" เป็นชื่อรัชศกใหม่ของจักพรรดิพระองค์ใหม่
โอบูจิได้อธิบายความของชื่อ "เฮเซ" ว่ามีที่มาจากการนำตัวอักษรจีนมาจากประโยคที่มีความหมายเป็นมงคลจากบันทึกประวัติศาสตร์และปรัชญาของจีนสองเล่ม คือฉื่อจี้ (史記 Shǐjì) และชูจิง (書経 Shūjīng) ในฉื่อจี้ มีประโยคว่า "内平外成" (nèi píng wài chéng; คัมบุง: 内平かに外成る Uchi tairaka ni soto naru "สันติสุขทั้งในและนอกดินแดน") ปรากฏในส่วนที่สรรเสริญการปกครองด้วยพระอัจฉริยภาพของพระเจ้าชุ่น จักรพรรดิในตำนานของจีน ในชูจิง ปรากฏประโยคว่า "地平天成" (dì píng tiān chéng; คัมบุง: 地平かに天成る Chi tairaka ni ten naru, "สันติสุขทั้งฟ้าดิน") ด้วยการนำความหมายของสองประโยคนี้มารวมเข้าด้วยกัน "เฮเซ" จึงมีความหมายว่า "สันติสุขทุกหนแห่ง" ยุคเฮเซเริ่มต้นทันทีในวันหลังการขึ้นครองราชย์ของสมเด็จพระจักรพรรดิอากิฮิโตะเมื่อวันที่ 7 มกราคม ค.ศ. 1989
ในเดือนสิงหาคม ค.ศ. 2016 สมเด็จพระจักรพรรดิอากิฮิโตะทรงมีพระราชดำรัสผ่านทางโทรทัศน์ว่าพระองค์กังวลว่าพระชนมายุที่มากขึ้นของพระองค์จะส่งผลทำให้ไม่สามารถปฏิบัติพระราชกรณียกิจได้เต็มที่ เป็นนัยว่าพระองค์มีพระราชประสงค์จะสละราชย์  สภานิติบัญญัติแห่งชาติได้ผ่านร่างกฎหมายเมื่อเดือนมิถุนายน ค.ศ. 2017 ให้สามารถสืบทอดราชบัลลังก์แก่เจ้าชายนารูฮิโตะ พระราชโอรสของสมเด็จพระจักรพรรดิอากิฮิโตะ ภายหลังจากการประชุมสมาชิกสภาราชวงศ์ นายกรัฐมนตรีชินโซ อาเบะได้ประกาศว่าจะกำหนดให้วันที่ 30 เมษายน ค.ศ. 2019 เป็นวันสละราชย์ของสมเด็จพระจักรพรรดิอากิฮิโตะ รัชสมัยของเจ้าชายนารูฮิโตะจะเริ่มขึ้นในวันถัดไป
เปลี่ยนปีรัชศก

7 มกราคม ค.ศ. 1989 : ปีที่ 65 ในรัชสมัยสมเด็จพระจักรพรรดิฮิโระฮิโตะองค์จักรพรรดิเสด็จสวรรคตเป็นอันสิ้นสุดยุครัชศกโชวะหลังจากนั้นไม่นานได้มีการประกาศนามรัชศกใหม่คือ เฮเซ พร้อมกับการขึ้นสืบราชบัลลังก์ของ เจ้าชายอากิฮิโตะ ที่มกุฎราชกุมาร
8 มกราคม ค.ศ. 1989 : เริ่มต้นปีรัชศกใหม่คือรัชศกเฮเซอย่างเป็นทางการ
30 เมษายน ค.ศ. 2019 : ปีที่ 31 ในรัชสมัยสมเด็จพระจักรพรรดิอากิฮิโตะองค์จักรพรรดิได้สละราชบัลลังก์ให้กับ เจ้าชายนารูฮิโตะ ที่มกุฎราชกุมารเป็นอันสิ้นสุดยุครัชศกเฮเซ
เหตุการณ์ในยุครัชศกเฮเซ

7 มกราคม ค.ศ. 1989 : ปีที่ 65 ในรัชสมัยสมเด็จพระจักรพรรดิฮิโระฮิโตะองค์จักรพรรดิเสด็จสวรรคตด้วยพระโรคมะเร็งหลังจากนั้นไม่นานเจ้าชายอากิฮิโตะพระราชโอรสที่มกุฎราชกุมารพระชนมายุ 55 พรรษาได้ขึ้นสืบราชบัลลังก์ต่อมา
31 มกราคม ค.ศ. 1989 : สมเด็จพระจักรพรรดิอากิฮิโตะได้ถวายพระนามใหม่ให้กับอดีตจักรพรรดิฮิโรฮิโตะพระราชบิดาตามนามรัชศกว่า จักรพรรดิโชวะ
12 พฤศจิกายน ค.ศ. 1990 : สมเด็จพระจักรพรรดิอากิฮิโตะได้ประกอบพระราชพิธีราชาภิเษกอย่างเป็นทางการ ณ พระราชวังหลวงโตเกียว
23 กุมภาพันธ์ ค.ศ. 1991 : สมเด็จพระจักรพรรดิได้ประกอบพระราชพิธีสถาปนาเจ้าชายนารูฮิโตะพระราชโอรสองค์ใหญ่ขึ้นเป็นมกุฎราชกุมาร
8 สิงหาคม ค.ศ. 2016 : สมเด็จพระจักรพรรดิได้แสดงพระราชประสงค์ที่จะสละราชบัลลังก์ให้กับเจ้าชายนารูฮิโตะองค์มกุฎราชกุมารต่อสาธารณชนเนื่องจากพระชนมายุที่เพิ่มมากขึ้นและพระพลานามัยที่ไม่แข็งแรง
30 เมษายน ค.ศ. 2019 : สมเด็จพระจักรพรรดิได้ประกอบพระราชพิธีสละราชบัลลังก์ให้กับเจ้าชายนารูฮิโตะ ณ พระราชวังหลวงโตเกียว เป็นอันสิ้นสุดยุครัชศกเฮเซจากนั้นในวันรุ่งขึ้นเจ้าชายนารูฮิโตะได้ประกอบพิธีขึ้นทรงราชย์ ณ พระราชวังหลวงโตเกียว
ตารางเทียบศักราช

| เฮเซ | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ค.ศ. | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 |
| พ.ศ. | 2532 | 2533 | 2534 | 2535 | 2536 | 2537 | 2538 | 2539 | 2540 | 2541 |
| เฮเซ | 11 | 12 | 13 | 14 | 15 | 16 | 17 | 18 | 19 | 20 |
| ค.ศ. | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
| พ.ศ. | 2542 | 2543 | 2544 | 2545 | 2546 | 2547 | 2548 | 2549 | 2550 | 2551 |
| เฮเซ | 21 | 22 | 23 | 24 | 25 | 26 | 27 | 28 | 29 | 30 |
| ค.ศ. | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| พ.ศ. | 2552 | 2553 | 2554 | 2555 | 2556 | 2557 | 2558 | 2559 | 2560 | 2561 |
| เฮเซ | 31 |  |  |  |  |  |  |  |  |  |
| ค.ศ. | 2019 |  |  |  |  |  |  |  |  |  |
| พ.ศ. | 2562 |  |  |  |  |  |  |  |  |  |
ฐสิษฐ์ สินคณาวิวัฒน์

| ฐสิษฐ์ สินคณาวิวัฒน์ |
| --- | --- |
ชื่อเล่น: สเตฟาน
เกิด: 29 กันยายน พ.ศ. 2525 (42 ปี) สันติ วีระบุญชัย กรุงเทพมหานคร ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักแสดง นายแบบ นักธุรกิจ พิธีกร คอนเทนต์ครีเอเตอร์ ยูทูบเบอร์ ตลก
ปีที่แสดง: พ.ศ. 2547–2556
สังกัด: สถานีโทรทัศน์สีกองทัพบกช่อง 7 (2548–2556)
ฐสิษฐ์ สินคณาวิวัฒน์ (นามเดิม สันติ วีระบุญชัย; 29 กันยายน พ.ศ. 2525) ชื่อเล่น พัพเฟอร์ เป็นที่รู้จักในนาม สเตฟาน ซาลาโมเน่ (อิตาลี: Stephan Salamone) เป็นอดีตนักแสดงชาวไทย
ประวัติ

สเตฟานมีชื่อกำเนิดว่า สันติ วีระบุญชัย บิดาชื่ออีโว ซาลาโมเน่ (Ivo Gianfranco Salamone) เป็นชาวอิตาลี มารดาชื่อวิจิตรา วีระบุญชัย เป็นชาวสิงคโปร์ เข้าศึกษาที่โรงเรียนนานาชาติร่วมฤดี พอเรียนเกรด 9 (ม.3) ย้ายไปเรียนที่โรงเรียนบางกอกพัฒนา และศึกษาต่อระดับปริญญาตรีคณะนิติศาสตร์ที่ University of Bristol ประเทศอังกฤษ เกียรตินิยมอันดับหนึ่ง ซึ่งก่อนหน้านั้นสเตฟานได้ทำการศึกษาในคณะแพทยศาสตร์ที่มหาวิทยาลัยเดียวกันเป็นเวลาสั้น ๆ โดยให้เหตุผลในการเปลี่ยนใจไม่เรียนหมอ เนื่องมาจากเขาเป็นคนกลัวเลือด
หลังจากเรียนจบได้ 3 ปี ได้รับการติดต่อจากโมเดลลิ่งไปแคสติ้งโฆษณากาแฟ แต่ไม่ผ่าน หลังจากนั้นก็ได้รับการติดต่ออีกหนโดยได้เล่นโฆษณาพอนด์ คู่กับ ซาร่า มาลากุล เลน จากนั้นก็ถ่ายโฆษณามาโดยตลอด ต่อมาเขาได้รับการชักชวนให้ไปถ่ายแบบชุดว่ายน้ำ แต่ไม่ได้ไปถ่าย และได้รับการชดเชยโดยให้ไปเดินแบบ ต่อมาได้รู้จักกับ จิตรลดา ดิษยนันทน์ ค่ายกันตนาฯ จึงได้เล่นละคร เรื่อง “ท้าลิขิต”, “โม่งแดง”, “ดอกเบี้ยเคลียร์รัก”, “หลงเงาจันทร์” และ “แรงฤทธิ์พิศวาส”
สเตฟาน ได้ยุติรับงานการแสดงตั้งแต่ปี พ.ศ. 2557 เพื่อประกอบอาชีพทำธุรกิจส่วนตัว เช่น คอนโดมิเนียม โรงแรม
ปัจจุบัน สเตฟานได้ทำคอนเทนท์ในช่องทางยูทูบ ชื่อช่อง “สเตฟาน Stephan” เป็นช่องเกี่ยวกับอาหาร การท่องเที่ยว และไลฟ์สไตล์ และช่องหลัก Antihero Thailand เป็นช่องเกี่ยวกับกีฬาฟุตบอล รถ มอเตอร์สปอร์ต และเกมส์ รวมถึงการเป็นแขกรับเชิญตามช่องทางของยูทูบเบอร์คนอื่น โดยในช่วงหลังเขาได้กลับมามีชื่อเสียงจากการไลฟ์ทางช่องทางยูทูบสำหรับพูดคุยเกี่ยวกับฟุตบอล รวมถึงการพูดคุยเกี่ยวกับชีวิตในอดีตของตนเอง จนเกิดเรื่องราวที่เป็นไวรัลในโลกออนไลน์ เช่น ท่ามินิฮาร์ท จากเหตุการณ์ขณะเที่ยวกลางคืนที่ประเทศเกาหลีใต้ และวลีเห็นด้วยกด 9 ทำให้ตัวเขามีชื่อเสียงเพิ่มขึ้นในโลกออนไลน์จนถึงปัจจุบัน
สเตฟานถือเป็นแฟนบอลพันธุ์แท้ของสโมสรฟุตบอลยูเวนตุส โดยเขาเริ่มดูและเชียร์จริงจังตั้งแต่ช่วงยุค 1990's นักเตะในดวงใจของสเตฟานคือ โรแบร์โต บัจโจ ซึ่งตัวเขามักจะแสดงความคิดเห็นต่อทีมที่รักในการไลฟ์ทางช่องทางของตนเอง รวมถึงวิจารณ์การเล่นของผู้เล่นในทีมอย่างตรงไปตรงมา เช่น เลโอนาร์โด โบนุชชี ฮวน กัวดราโด และ มัตเตีย เด ชิโย เป็นต้น
ผลงาน > ละครโทรทัศน์

| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | รับบทเป็น | คู่กับ | หมายเหตุ |
| 2547 | ท้าลิขิต ละครชุด | ระพี |  |  |
| 2548 | โม่งแดง | ร้อยตำรวจเอกนักรบ | ภุมวารี ยอดกมล |  |
| 2548 | ดอกเบี้ยเคลียร์รัก | วสันต์ | เอมี่ กลิ่นประทุม |  |
| 2549 | หลงเงาจันทร์ | ธนาคิม (เอ) | สุวนันท์ คงยิ่ง |  |
| 2549 | แรงฤทธิ์พิศวาส | ภีม | พัชราภา ไชยเชื้อ |  |
| 2550 | ปู่โสมเฝ้าทรัพย์ | สโรช (พีร์) (ปัจจุบัน) / ขุนพิชิตพล (อดีต) | สุวนันท์ คงยิ่ง |  |
| 2550 | อภิมหึมามหาเศรษฐี | เศาร์ | เขมนิจ จามิกรณ์ |  |
| 2551 | สายใยสวาท | อัยการ รักษ์ตะวัต (อัย) | สุวนันท์ คงยิ่ง |  |
| 2551 | เสี่ยงลวงเสี่ยงรัก | มาวิน / ธนาคาร | อุษามณี ไวทยานนท์ |  |
| 2551 | หมวยอินเตอร์ | ชาลี | เขมนิจ จามิกรณ์ |  |
| 2551 | มนตราแห่งรัก | ชาคริต (เหนือ) | วรัทยา นิลคูหา |  |
| 2552 | รหัสโลกันตร์ | แดน | วรัทยา นิลคูหา |  |
| 2552 | กุหลาบเหนือเมฆ | อนาวิน / กาแฟ | พัชราภา ไชยเชื้อ |  |
| 2553 | รักซ่อนรส | ตั้ม | สาวิกา ไชยเดช |  |
| 2553 | เจ้าสาวริมทาง | อัคริน | ไปรยา สวนดอกไม้ |  |
| 2554 | สุดหัวใจเจ้าชายเทวดา | อิเหนา | ลลนา ก้องธรนินทร์ |  |
| 2555 | ดุจดาวดิน | ภาคิน | อคัมย์สิริ สุวรรณศุข |  |
| 2555 | ฉันรักเธอนะ | เป็นไท | ไปรยา สวนดอกไม้ |  |
| 2555 | แสบสลับขั้ว | เซียน | ฑิฆัมพร ฤทธิ์ธาอภินันท์ |  |
| 2556 | ฟ้าจรดทราย | โรแบร์ | มรกต กิตติสาระ | รับเชิญ |
ผลงาน > ละครเฉลิมพระเกียรติ

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2549 | ยายหนูลูกพ่อ | มิชเชล |  |
ผลงาน > ภาพยนตร์

(2551) คู่ก๊วนป่วนเมษา รับบท มิตตร  คู่กับ พิมพ์นิภา จิตตธีรโรจน์
ผลงาน > ผลงานพากย์ภาพยนตร์

พ.ศ 2551 (2008) ภาพยนตร์ เรื่อง Speed Racer พากย์เสียงภาษาไทย เป็น เทโจ โทโกคาห์น
ผลงาน > มิวสิควีดีโอ

(2548) ขาดความอบอุ่น ศิลปิน Amfine (แอมฟายน์)
แหล่งข้อมูลอื่น

ฐสิษฐ์ สินคณาวิวัฒน์ ที่อินสตาแกรม
MyQuest ที่ยูทูบ
Antihero Thailand ที่ ยูทูบ
ฌอน เมอร์ฟี

| --- | --- |

เกิด:  (1982-08-10) 10 สิงหาคม ค.ศ. 1982 (42 ปี) ฮาร์โลว์
สัญชาติ: ข้อผิดพลาด Lua ใน package.lua บรรทัดที่ 80: module 'Module:CountryData/summary' not found
ฉายา: The Magician
ปีที่เริ่มเล่นอาชีพ: 1998–
อันดับสูงสุด: 3 (2007/08–2009/10)
เบรกสูงสุด: 147 (3 ครั้ง)
จำนวนเซนจูรีเบรก: 305
รายการแข่งขันที่ชนะ
รายการสะสมคะแนนที่ชนะ: 5
รายการสะสมคะแนนย่อยที่ชนะ: 3
รายการไม่สะสมคะแนนที่ชนะ: 7
เวิลด์แชมเปียน: 2005
www.shaunmurphy.net
ฌอน เมอร์ฟี (อังกฤษ: Shaun Murphy) เกิดเมื่อวันที่ 10 สิงหาคม ค.ศ. 1982 เป็นนักสนุกเกอร์อาชีพชาวอังกฤษ ผู้ที่ชนะในเวิลด์แชมเปียนชิป 2005 (2005 World Championship) จนได้ฉายา "The Magician" (นักมายากล) เมอร์ฟีเด่นในการออกคิวตรงและลูกไกลที่แม่นยำ
เมอร์ฟีเทิร์นโปรในปี 1998 หลังจากคว้าแชมป์รายการเวิลด์แชมเปียนชิป ก็สร้างความน่าแปลกใจโดยสามารถคว้าแชมป์ได้ รายการเก็บคะแนนอื่นที่เขาคว้าแชมป์ ได้แก่รายการมอลตาคัพ 2007 ยูเคแชมเปียนชิป 2008 เพลเยอร์ทัวร์แชมเปียนชิป 2011 และเวิลด์โอเพน 2014 เขาสามารถเข้าถึงรอบชิงในเวิลด์แชมเปียนชิป 2009 นอกจากนี้เขายังคว้าแชมป์รายการชิงเงินรางวัลครั้งที่ 7 ของเขาคือรายการมาสเตอส์ 2015 ซึ่งได้พิชิตตำแหน่งทริปเปิลคราวน์ในการเล่นอาชีพ
เมอร์ฟี ได้เงินรางวัลมากกว่าสองล้านปอนด์ รวมเซนจูรีเบรกกว่า 300 ครั้งในอาชีพของเขา เขาเคยติดอันดับสูงสุดถึงอันดับสามของโลกถึงสามฤดูกาล